Ľvovská univerzita

Ľvovská univerzita (oficiálne Ľvovská národná univerzita Ivana Franka, ) je univerzita sídliaca v západoukrajinskom Ľvove, jedna z najstarších univerzít na východ od Visly a jedna z najväčších na Ukrajine.

Škola bola založená v roku 1608 jezuitmi. Roku 1661 potom na žiadosť Jána II. Kazimíra získala titul akadémie. V čase II. poľskej republiky niesla názov Uniwersytet Jana Kazimierza. Potom, čo sa Ľvov stal súčasťou Ukrajinskej SSR, bola pomenovaná po spisovateľovi a absolventovi Ivanovi Frankovi.

Celkový počet študentov na konci 20. storočia prevyšoval 15 000. Súčasným rektorom je Volodymyr Melnyk, filozof. Známymi absolventmi sú napríklad Stanisław Lem, Bruno Schulz, Ludwig Fleck, Jaroslav Rudnyckyj, Ivan Kaljajev, Rudolf Weigl alebo matematici spätí s medzivojnovou Ľvovskou matematickou školou.

Externé odkazy 
 Stránky univerzity

Zdroj 

Ľvov
Univerzity na Ukrajine
Ľvovská oblasť